ddrg/super_eurlex huggingface dataset:
6.

“MVU” saskaņā ar Eiropas Kopienas Septītās pamatprogrammas līdzdalības noteikumu 2. panta 14. punktu un Euratom Septītās pamatprogrammas līdzdalības noteikumu 2. panta 13. punktu ir mikrouzņēmumi, mazie un vidējie uzņēmumi Ieteikuma 2003/361/EK (14) nozīmē. a) Saskaņā ar Ieteikuma 2003/361/EK pielikuma 1. pantu par uzņēmumu uzskata jebkuru saimnieciskās darbības subjektu neatkarīgi no tā juridiskās formas. Pie tiem jo īpaši pieder pašnodarbinātas personas un ģimenes uzņēmumi, kas nodarbojas ar amatniecību vai veic citas darbības, kā arī personālsabiedrības vai apvienības, kas regulāri ir iesaistītas saimnieciskajā darbībā. b) Saskaņā ar Ieteikuma 2003/361/EK pielikuma 2. panta 1. punktu mikrouzņēmumu, mazo un vidējo uzņēmumu (MVU) kategorijā ietilpst uzņēmumi, kuros ir mazāk nekā 250 darbinieku (ko izsaka gada darba vienībās, kā noteikts ieteikuma 5. pantā) un kuru gada apgrozījums nepārsniedz EUR 50 miljonus, un/vai gada bilance kopumā nepārsniedz EUR 43 miljonus. c) Papildus Ieteikumā 2003/361/EK noteiktajām definīcijām piemēro turpmāk minētās definīcijas. i. Uzskata, ka juridiska vienība ir iesaistīta saimnieciskā darbībā, ja tā pierāda, ka ir iesaistīta jebkāda veida tirdzniecībā vai darbībā, ko konkrētajā tirgū veic par samaksu vai finansiālās interesēs. Kopumā jebkura darbība, kas ietver preču vai pakalpojumu piedāvāšanu konkrētajā tirgū, ir saimnieciska darbība. ii. Par saimniecisku darbību neuzskata: 1) darbības, kas neietver nekāda veida finansiālu kompensāciju, vai 2) darbības, kurām nav konkrēta/tiešā tirgus, vai 3) darbības, no kurām gūtie ienākumi nav nošķirami no juridiskās vienības locekļu vai akcionāru personīgajiem ienākumiem. d) Attiecībā uz neautonomiem MVU (partneruzņēmumi un saistīti uzņēmumi, kā noteikts Ieteikuma 2003/361/EK pielikuma 3. panta 2. un 3. punktā), kas ir MVU, kuri pieder vai kurus kontrolē citi uzņēmumi (augšupēji pakārtoti uzņēmumi), vai kuriem pieder vai kuri kontrolē citus uzņēmumus (lejupēji pakārtoti uzņēmumi), izmanto augšupējo un lejupējo pakārtoto uzņēmumu datus saskaņā ar Ieteikuma 2003/361/EK 6. panta 2.–4. punktu, lai noteiktu, vai uzņēmums atbilst kritērijiem, lai to varētu uzskatīt par MVU. e) Saskaņā ar Ieteikuma 2003/361/EK pielikuma 4. panta 2. punktu MVU statuss tiek zaudēts tikai tad, ja tiek pārsniegtas ieteikuma 2. pantā noteiktās robežvērtības divos pārskata periodos pēc kārtas. Šo noteikumu nepiemēro, ja MVU tiek apvienots vai ja to pārpērk lielāka grupa, jo tādā gadījumā MVU nekavējoties zaudē savu statusu, sākot no darījuma dienas. Tāpēc pieteikumu iesniedzēji, kuru apstiprinājums par MVU ir noraidīts, pamatojoties uz to, ka pēdējā pārskata periodā ir pārsniegtas Ieteikuma 2003/361/EK 2. pantā noteiktās robežvērtības, var panākt noraidījuma atcelšanu, ja viņi pierāda, ka šīs robežvērtības netika pārsniegtas priekšpēdējā pārskata periodā. To nepiemēro, ja MVU ir robežvērtības pārsniedzis apvienošanas vai pārpirkšanas gadījumā.
b)

tādu fizisku vai juridisku personu, vienību vai struktūru īpašumā, valdījumā, turējumā vai pārziņā, kuras gūst labumu no Lukašenko režīma vai atbalsta to, kā arī tādu juridisku personu, vienību vai struktūru īpašumā, valdījumā, turējumā vai pārziņā, kas ir to īpašumā vai pārziņā,
(6)

EFSA Zinātniskajā atzinumā par “jaunas košļājamās gumijas bāzes (REV-7)” kā jaunas pārtikas sastāvdaļas nekaitīgumu (Scientific Opinion on the safety of a “novel chewing gum base (REV-7)” as a novel food ingredient) (2)2011. gada 25. martā secināja, ka jaunā košļājamās gumijas bāze ir nekaitīga, to lietojot paredzētajā veidā un paredzētajos daudzumos.
2)

panta 5. punktā vārdus “un programmā, kas minēta divpadsmitajā ievilkumā, no 2009. gada 1. janvāra.” aizstāj ar vārdiem “un programmā, kas minēta divpadsmitajā ievilkumā, no 2009. gada 1. janvāra un darbībās, kas tiek finansētas no 2012. finanšu gada budžetā iekļautajām budžeta pozīcijām, kas minētas 12. punktā, – no 2012. gada 1. janvāra.”;
(42)

Tomēr fakts joprojām ir tāds, ka VP piešķīra ÅI ievērojamu papildu kapitālu, kas prima facie laikposmā no 1997. līdz 2006. gadam neradīja nekādu peļņu, vai arī šī peļņa bija ļoti maza. Tāpēc galvenais jautājums, kā to atzīst pati Somija, ir par to, vai VP bija iemesls gaidīt no tās kapitāla ieņēmumus, kas būtu bijuši pietiekami privātam ieguldītājam, lai tas veiktu tādu pašu ieguldījumu. Tas ir jānovērtē, pamatojoties uz informāciju, kas VP bija zināma kapitāla palielināšanas brīdī.
1. un 2. rinda: ZT sniegtā informācija ZT izmaksu uzskaitē ienākumus no trešās kategorijas materiāla likvidēšanas nereģistrē atsevišķi; šos ienākumus, tāpat kā pārējos ienākumus par produktiem (piem., par taukiem un eļļām), ZT atņem no kopējām izmaksām, ko pēc tam attiecina uz iekšējiem kautuvju atkritumiem, trešās kategorijas materiālu un materiālu no Bādenes-Virtembergas (BV) un Hesenes. Taču, tā kā turpmāk trešās kategorijas materiālam ir izveidots atsevišķs pārskats, ienākumi no trešās kategorijas materiāla likvidēšanas ir jāizslēdz no kopējām izmaksām. 3. līdz 5. rinda: pirmās seguma summas aprēķināšana Lai iegūtu labotās izmaksas, ienākumus no trešās kategorijas materiāla pārstrādes, ko atņem no izmaksām, proporcionāli attiecina uz izmaksām par iekšējiem kautuvju atkritumiem, trešās kategorijas materiālu un materiālu no BV un Hesenes. Tādējādi 2. un 4. rindā norādīto kopējo izmaksu starpība atbilst 3. rindā norādītajiem ienākumiem no trešās kategorijas materiāla likvidēšanas. Tā kā dati nebija pieejami, Komisija nevarēja pārliecināties, vai ZT pareizi attiecināja 2. un 3. rindā norādītās izmaksas uz dažādajiem pakalpojumiem. Būtu īpaši jānorāda, ka dzīvnieku kautķermeņu likvidēšana veido pārāk lielu jaudas izmaksu daļu. Tāpēc noteiktā pirmā seguma summa par iekšējiem kautuvju atkritumiem, trešās kategorijas materiālu un materiālu no BV un Hesenes varētu būt pārāk liela. 6. līdz 9. rinda: otrās seguma summas aprēķināšana Vispirms no epidēmijas gadījumā izmantojamas rezerves jaudas izmaksām atrēķina nepietiekamu jaudas izmantojumu piecu dienu un divu maiņu darbības režīmā (= rezerves jaudu izmantojuma dēļ). Pārējās epidēmijas gadījumā izmantojamās rezerves jaudas izmaksas pēc tam sadala proporcionāli iesaistītajam daudzumam un aprēķinātajam nepietiekamajam jaudas izmantojumam. Tā kā BV netiek veikta savākšana, savākšanas un pārstrādes izmaksas norāda atsevišķi. Tā kā tiešās rezerves jaudas izmaksas pievienoja jau 2009. gadā attiecībā uz Ziemeļhesenē un Centrālhesenē pildāmajiem pienākumiem, papildu izmaksas netika pievienotas.
(36)

Ņemot vērā, ka Eiropas Savienībā pastāv ievērojama zivsaimniecības produktu tirdzniecība, šis pasākums nostiprina šo uzņēmumu pozīcijas Eiropas Savienības tirgū un tādējādi izkropļo vai rada izkropļojuma draudus konkurencei, kā arī ietekmē Eiropas Savienības iekšējo tirdzniecību (15). Tas, ka importa apjoms ir lielāks par eksporta apjomu vai ka lielākā daļa patērēto zivju tiek ievestas no citām valstīm, nav svarīgi. Gluži pretēji – tas liecina, ka zivsaimniecības produktu tirgus Somijā patiešām ir ļoti atvērts un līdz ar to vedina domāt, ka atbalsts Somijas uzņēmumiem atbalsta to stāvokli attiecībā pret tiem uzņēmumiem, kas dibināti citās dalībvalstīs, un izkropļo konkurenci vai rada izkropļojuma draudus. Pat tas, ka patērēto importēto zivju daudzums, iespējams, ir palielinājies salīdzinājumā ar patērēto neimportēto zivju daudzumu, raugoties no šāda viedokļa, neko nemaina; tas tikai varētu likt secināt, ka Somijas uzņēmumi nav veikuši tos pielāgojumus, kas bija vajadzīgi, lai ievērotu atbilstību ekonomisko apstākļu izmaiņām Somijas zivsaimniecības produktu tirgū. Jebkurā gadījumā šie uzņēmumi gūst labumu no atbalsta, kas nostiprina to pozīcijas iekšējā tirgū attiecībā pret ārvalstu uzņēmumiem.
LV Eiropas Savienības Oficiālais Vēstnesis L 241/1

PADOMES LĒMUMS

(2010. gada 2. decembris)

par to, lai parakstītu Eiropas Savienības un Marokas Karalistes Nolīgumu vēstuļu apmaiņas veidā par savstarpējiem liberalizācijas pasākumiem attiecībā uz lauksaimniecības produktiem, pārstrādātiem lauksaimniecības produktiem, zivīm un zivsaimniecības produktiem, 1., 2. un 3. protokola un šo protokolu pielikumu aizstāšanu un grozījumiem Eiropas un Vidusjūras reģiona valstu Nolīgumā, ar kuru izveido asociāciju starp Eiropas Kopienām un to dalībvalstīm, no vienas puses, un Marokas Karalisti, no otras puses

(2012/496/ES)

EIROPAS SAVIENĪBAS PADOME,

ņemot vērā Līgumu par Eiropas Savienības darbību un jo īpaši tā 207. panta 4. punkta pirmo daļu saistībā ar tā 218. panta 5. punktu,

ņemot vērā Eiropas Komisijas priekšlikumu,

tā kā:

(1) Ar 16. pantu Eiropas un Vidusjūras reģiona valstu Nolīgumā, ar ko izveido asociāciju starp Eiropas Kopienām un to dalībvalstīm, no vienas puses, un Marokas Karalisti, no otras puses (1) (turpmāk “asociācijas nolīgums”), un kas ir spēkā kopš 2000. gada 1. marta, paredzēts pakāpeniski īstenot savstarpējās tirdzniecības ar lauksaimniecības produktiem, pārstrādātiem lauksaimniecības produktiem, zivīm un zivsaimniecības produktiem liberalizāciju.

(2) ES un Marokas asociācijas Padome 2005. gada jūlijā pieņēma Eiropas kaimiņattiecību politikas rīcības plānu, kurā ir iekļauts konkrēts noteikums ar mērķi panākt lielāku lauksaimniecības produktu, pārstrādātu lauksaimniecības produktu, zivju un zivsaimniecības produktu tirdzniecības liberalizāciju.

(3) Padome 2005. gada 14. oktobrī pilnvaroja Komisiju risināt sarunas ar Marokas Karalisti atbilstīgi asociācijas nolīgumam, lai panāktu šā mērķa īstenošanu.

(4) Komisija 2009. gada 14. decembrī noslēdza sarunas Eiropas Savienības vārdā par nolīgumu vēstuļu apmaiņas veidā (turpmāk “nolīgums”) nolūkā grozīt asociācijas nolīgumu.

(5) Nolīgums būtu jāparaksta,

IR PIEŅĒMUSI ŠO LĒMUMU.

1. pants

Ar šo Savienības vārdā ir apstiprināta Eiropas Savienības un Marokas Karalistes Nolīguma vēstuļu apmaiņas veidā (turpmāk “nolīgums”) par savstarpējiem liberalizācijas pasākumiem attiecībā uz lauksaimniecības produktiem, pārstrādātiem lauksaimniecības produktiem, zivīm un zivsaimniecības produktiem, 1., 2. un 3. protokola un šo protokolu pielikumu aizstāšanu un grozījumiem Eiropas un Vidusjūras reģiona valstu Nolīgumā, ar kuru izveido asociāciju starp Eiropas Kopienām un to dalībvalstīm, no vienas puses, un Marokas Karalisti, no otras puses, parakstīšana, ņemot vērā minētā nolīguma noslēgšanu (2).

2. pants

Ar šo Padomes priekšsēdētājs tiek pilnvarots norīkot personu vai personas, kas ir tiesīgas Savienības vārdā parakstīt nolīgumu, ņemot vērā tā noslēgšanu.

3. pants

Šis lēmums stājas spēkā tā pieņemšanas dienā.

Briselē, 2010. gada 2. decembrī Padomes vārdā – priekšsēdētājs M. WATHELET

(1) OV L 70, 18.3.2000., 2. lpp.

(2) Nolīguma tekstu publicēs kopā ar lēmumu par tā noslēgšanu.
(181)

Ārējās revīzijas ziņojumos norādīts, ka to uzdevums ir novērtēt un uzraudzīt RTP sniegtos sabiedriskos apraides pakalpojumus un to, kādu samaksu RTP saņem par šā uzdevuma izpildi. Tie ietver vērā ņemtās informācijas raksturojumu. Tajos cita starpā ir atsauces uz Likumu Nr. 58/90 (Sabiedriskās apraides likums), Likumu Nr. 21/92 par RTP pārveidošanu, sabiedrisko pakalpojumu līgumiem, gada pārskatiem un gada pārskatu ārējām revīzijām, sabiedrisko pakalpojumu darbības plānu un budžetu (Plano de Actividades e Orçamento do Serviço Público), un sabiedrisko pakalpojumu ziņojumiem par attiecīgajiem gadiem (Relatorio sobre o Cumprimento das Obrigacaoes do Servico Publico, RCOSP). Revīzijās pieminēts, ka, tā kā starp 1992. un 1997. gadu un 2010. gadu, kad parakstīts revīzijas līgums, ir pagājis ilgs laika periods, daži dokumenti ir iznīcināti un ir informācija, kas nav pieejama. Šā iemesla dēļ revīzijas ziņojumos galvenais uzsvars ir likts uz pieejamiem ziņojumiem, jo īpaši sabiedrisko pakalpojumu ziņojumiem (89) un apstiprinātajiem gada pārskatiem.
36)

projekti augstākās izglītības jomā, kurus var finansēt no Eiropas Attīstības fonda saskaņā ar Partnerattiecību nolīgumu starp Āfrikas, Karību jūras reģiona un Klusā okeāna valstīm, no vienas puses, un Eiropas Kopienu un tās dalībvalstīm, no otras puses, kas parakstīts Kotonū 2000. gada 23. jūnijā (Padomes Lēmums 2003/159/EK (39)) un kurā grozījumi izdarīti ar nolīgumu, kas parakstīts Luksemburgā 2005. gada 25. jūnijā (Padomes Lēmums 2005/599/EK (40)).
2)

Lēmuma 2. pantu aizstāj ar šādu: “2. pants Uzdevums Grupas uzdevums ir konsultēt Komisiju par administratīvo slogu uzņēmumiem, jo īpaši MVU un mikrouzņēmumiem, kas izriet no ES tiesību aktiem, un par to spēkā esošo ES tiesību aktu vienkāršošanu, kurus ir lietderīgi pārskatīt, un par to, kā panākt, lai dalībvalstu valsts pārvaldes iestādes efektīvāk reaģētu uz ieinteresēto personu, īpaši MVU, vajadzībām un vairāk tās ņemtu vērā, īstenojot ES tiesību aktus. Jo īpaši grupa Komisiju konsultē — par pasākumiem, kuru mērķis ir samazināt administratīvo slogu un vienkāršot spēkā esošos tiesību aktus, īpašu uzmanību pievēršot mazo uzņēmumu vajadzībām, — par Pastāvīgo vienkāršošanas programmu, koncentrējoties uz darbībām, kurām ir liels potenciāls samazināt administratīvo slogu, — par iespējamo administratīvo slogu uzņēmumiem, jo īpaši MVU un mikrouzņēmumiem, pamatojoties uz ceļvežiem, saistībā ar ES tiesību aktu piemērošanu, — par pasākumiem, kādus var veikt valsts līmenī, lai palīdzētu dalībvalstīm vismazāk apgrūtinošā veidā piemērot ES tiesību aktus, kas pieņemti saskaņā ar administratīvā sloga samazināšanas programmu, — par pasākumiem, kādus var veikt valsts līmenī, lai valsts pārvaldes iestādes labāk reaģētu uz MVU problēmām un vairāk ņemtu vērā vajadzību pēc izaugsmes, piemērojot ES tiesību aktus. Turklāt tā palīdz Komisijai nodrošināt, ka Padome un Parlaments gūst progresu saistībā ar priekšlikumu par vienkāršošanu un administratīvā sloga samazināšanu pieņemšanu. Grupai pilnvaras ir piešķirtas līdz 2014. gada 31. oktobrim.”
2)

pielikuma II.1.4.2. iedaļu aizstāj ar šādu: “II.1.4.2. Pirkums, celtniecība vai atjaunošana 1. Ja nekustamā īpašuma iegāde ir nepieciešama projekta īstenošanai un ir skaidri redzama saikne ar projekta mērķiem, nekustamā īpašuma pirkumam, tas ir, jau uzceltu ēku pirkumam, vai nekustamā īpašuma celtniecībai var piešķirt līdzfinansējumu, pamatojoties uz pilnām vai daļējām izmaksām vai pamatojoties uz amortizāciju, ja ir ievēroti turpmāk minētie nosacījumi, neskarot iespēju piemērot stingrākus valsts noteikumus: a) no neatkarīga kvalificēta novērtētāja vai pienācīgi apstiprinātas oficiālas iestādes ir saņemts apliecinājums, kurā norādīts, ka cena nepārsniedz tirgus vērtību, un apstiprināts, ka nekustamais īpašums atbilst valstī spēkā esošajiem noteikumiem, vai norādītas neatbilstības, ko tiešais saņēmējs plāno novērst projekta ietvaros; b) nekustamais īpašums pirms projekta īstenošanas uzsākšanas nekad nav ticis iegādāts ar Kopienas subsīdijas palīdzību; c) pilnu vai daļēju izmaksu līdzfinansēšanas gadījumā nekustamais īpašums ir jāizmanto tikai projektā paredzētajam mērķim vismaz desmit gadus pēc projekta noslēguma datuma, ja vien Komisija nav devusi īpašu savādākas izmantošanas atļauju. Ja līdzfinansējums piešķirts, pamatojoties uz amortizāciju, šis periods samazinās līdz pieciem gadiem; d) pirkums atbilst izdevīguma un rentabilitātes principiem un ir uzskatāms par samērīgu attiecībā pret mērķi, kas jāsasniedz, īstenojot projektu; e) līdzfinansējuma, pamatojoties uz amortizāciju, gadījumā atbilstīga ir tikai tā amortizācijas izdevumu daļa, kas atbilst izmantošanas laikposmam un faktiskās izmantošanas apjomam projekta vajadzībām. Amortizāciju aprēķina saskaņā ar valsts grāmatvedības noteikumiem. 2. Nekustamā īpašuma atjaunošanas, modernizācijas un restaurācijas darbiem var piešķirt līdzfinansējumu, pamatojoties uz pilnām vai daļējām izmaksām vai pamatojoties uz amortizāciju. Attiecībā uz atjaunošanas izmaksām piemēro tikai 1. punkta c) un e) apakšpunktu.”
(2)

Lēmuma 2007/777/EK II pielikuma 2. daļā uzskaitītas trešās valstis vai to daļas, no kurām atļauts ievest gaļas produktus un apstrādātus kuņģus, pūšļus un zarnas, ja minēto preču apstrāde saskan ar minētajā sarakstā norādīto apstrādi. Ja trešās valstis, lai tās varētu iekļaut minētajā sarakstā, ir sadalītas reģionālajās teritorijās, to reģionālās teritorijas ir uzskaitītas minētā pielikuma 1. daļā.
(1)

Ar Komisijas 2010. gada 26. augusta Lēmumu 2010/472/ES par aitu un kazu spermas, olšūnu un embriju importu Eiropas Savienībā (2) izveido trešo valstu vai to daļu sarakstu, no kurām dalībvalstis atļauj importēt Savienībā aitu un kazu spermas, olšūnu un embriju sūtījumus. Ar to attiecībā uz specifiskām dzīvnieku slimībām nosaka arī papildu garantijas, kuras jānodrošina attiecīgajām trešām valstīm vai to daļām, kas minētas lēmuma I un III pielikumā, un šādam importam izveido veselības sertifikāta paraugus, kas minēti lēmuma II un IV pielikuma 2. daļā.
SIIB ir darbojusies kā Sīrijas Komercbankas () "fasāde", kas ir ļāvis minētajai bankai apiet sankcijas, ko tai ir piemērojusi ES. No 2011. gada līdz 2012. gadam SIIB Sīrijas Komercbankas uzdevumā slepeni palīdzēja dot finansējumu gandrīz USD 150 miljonu apmērā. Finanšu vienošanās, ko it kā veica SIIB, patiesībā veica Sīrijas Komercbanka.

Alternatīva atrašanās vieta: P.O. Box 35494, Mezza'h Vellat Sharqia'h, beside the Consulate of Saudi Arabia, Damascus, Sīrija

5.

Vispārējā radio un televīzijas raidorganizācija (General Organisation of Radio and TV) (pazīstama arī kā Sīrijas Radio un televīzijas ģenerāldirektorāts (Syrian Directorate General of Radio & Television Est); pazīstama arī kā Vispārējā Radio un televīzijas sabiedrība (General Radio and Television Corporation); pazīstama arī kā Radio un televīzijas sabiedrība (Radio and Television Corporation); pazīstama arī kā GORT)

Adrese: Al Oumaween Square, P.O. Box 250, Damascus, Sīrija. Tālrunis: (963 11) 223 4930

Sīrijas Informācijas ministrijas pakļautībā esoša valsts vadīta aģentūra, kas atbalsta un popularizē tās informācijas politiku. Tā ir atbildīga par Sīrijas valsts kontrolē esošo divu zemes un viena satelītu televīzijas kanāla darbību, kā arī par valdības radio stacijām. GORT ir kūdījusi uz vardarbību pret Sīrijas civiliedzīvotājiem, jo tā ir Assad režīma propagandas instruments un izplata nepatiesu informāciju.
(2)

III pielikumā Komisijas 2003. gada 23. jūnija Lēmumam 2003/467/EK, ar ko nosaka no tuberkulozes, brucelozes un govju enzootiskās leikozes oficiāli brīvu statusu dažām dalībvalstīm un dalībvalstu reģioniem attiecībā uz liellopu ganāmpulkiem (2), norādītas dalībvalstis un to reģioni, kas ir atzīti par oficiāli brīviem no govju enzootiskās leikozes.
1)

iekļauj šādus pantus: "2.a pants Ir aizliegts pārdot, piegādāt, nodot vai eksportēt aprīkojumu vai programmatūru, kas pirmām kārtām paredzēta, lai Irānas režīms vai kāds tā vārdā varētu uzraudzīt vai pārtvert interneta un telefonsakarus Irānas mobilajos vai fiksētajos tīklos, kā arī aizliegts sniegt palīdzību, lai šādu aprīkojumu vai programmatūru instalētu, darbinātu vai atjauninātu. Savienība veic vajadzīgos pasākumus, lai noteiktu atbilstīgos elementus, uz kuriem jāattiecas šim pantam. 2.b pants 1. Dalībvalstu valstspiederīgajiem vai ikvienam no dalībvalstu teritorijas, vai ikvienam, kas izmanto kuģus, kuri kuģo ar dalībvalstu karogu, vai dalībvalstu gaisa kuģus, ir aizliegts Irānai pārdot, piegādāt, nodot vai uz to eksportēt aprīkojumu, ko var izmantot iekšējām represijām, neatkarīgi no aprīkojuma izcelsmes. 2. Tāpat ir aizliegts: a) tieši vai netieši jebkurai fiziskai vai juridiskai personai, vienībai vai struktūrai Irānā vai izmantošanai Irānā sniegt tehnisku palīdzību, starpnieka pakalpojumus vai citus pakalpojumus, kas saistīti ar 1. punktā minētajiem priekšmetiem vai ar šādu priekšmetu piegādi, ražošanu, tehnisko apkopi un izmantošanu; b) tieši vai netieši sniegt jebkurai fiziskai vai juridiskai personai, vienībai vai struktūrai Irānā vai izmantošanai Irānā finansējumu vai finanšu palīdzību, kas saistīta ar 1. punktā minētajiem priekšmetiem, tostarp īpaši dotācijas, aizdevumus un eksporta kredītu apdrošināšanu minēto priekšmetu pārdošanai, piegādei, nodošanai vai eksportam, vai ar tiem saistītas tehniskas palīdzības, starpnieku pakalpojumu vai citu pakalpojumu sniegšanai.";
a)

objektiem, kas kandidē uz zīmes piešķiršanu, jābūt simboliskai eiropeiskai vērtībai un jābūt bijušai svarīgai lomai Eiropas vēsturē un kultūrā un/vai Savienības veidošanā. Tāpēc tiem jāpamato vismaz viens no šādiem aspektiem: i) to pārrobežu vai Eiropas mēroga iezīmes, proti, kā to agrākā un tagadējā ietekme un to izraisītā interese pārsniedz vienas dalībvalsts robežas; ii) to loma un nozīme Eiropas vēsturē un Eiropas integrācijā un to saikne ar īpaši svarīgiem Eiropas notikumiem, personībām vai kustībām; iii) to loma un nozīme tādu kopīgo vērtību pilnveidošanā un izplatīšanā, kas ir Eiropas integrācijas pamatā;
(7)

Saskaņā ar atbrīvojuma regulas 7. panta 2. punktu 1. tabulā minēto personu atbrīvojumam no paplašinātā antidempinga maksājuma būtu jāsāk darboties no šo personu pieprasījumu saņemšanas dienas. Turklāt no dienas, kad saņemti atbrīvojuma pieprasījumi, šo personu muitas parāds attiecībā uz paplašināto antidempinga maksājumu uzskatāms par anulētu.
3.6.3.

Katra kompetentā iestāde atbild par procedūrām, kas saistītas ar organizācijas objektiem attiecīgajā dalībvalstī. Ja ir gadījums, kad organizācijas reģistrācija ir jāaptur vai tā jāsvītro no EMAS reģistra, kompetentā sadarbības iestāde informē vadošo kompetento iestādi ar paziņojumu par savu viedokli. Tas nozīmē, ka valsts kompetentās iestādes tikai izsniedz izziņas par attiecīgajiem objektiem savā valstī. Ja kādā no šiem paziņojumiem apstiprina, ka valstī objektu nevar reģistrēt, vadošā kompetentā iestāde sāk reģistrācijas dzēšanas vai apturēšanas procedūru, ņemot vērā EMAS regulas 15. panta prasības. Pirms galīgā lēmuma pieņemšanas par organizācijas reģistrācijas apturēšanu/svītrošanu vadošajai kompetentajai iestādei jāinformē pārējās sadarbībā iesaistītās kompetentās iestādes, lai tām būtu zināmi reģistrācijas apturēšanas/svītrošanas iemesli, ko veikusi viena vai vairākas kompetentās iestādes. Par pieņemto lēmumu un apturēšanas/svītrošanas iemesliem vadošā kompetentā iestāde informē arī organizācijas galveno pārvaldi vai vadības centru. Šādā veidā vadošā kompetentā iestāde organizācijai dod iespēju izlemt, vai svītrot visu organizāciju no EMAS reģistra vai izņemt apstrīdētos objektus no korporatīvās reģistrācijas darbības jomas.
(4)

Spānija 2011. gada 3. un 21. jūnijā iesniedza pieprasījumus saskaņā ar šā pielikuma 7.2. punktu, tostarp datus, kas liecina, ka astoņi zvejas kuģi izbeiguši zvejas darbības laikā no 2004. gada 1. februāra līdz 2010. gada 31. janvārim un trīs zvejas kuģi izbeiguši zvejas darbības laikā no 2010. gada 1. februāra līdz 2011. gada 31. janvārim, un par tiem iepriekš nav pieprasītas papildu dienas. Ņemot vērā iesniegtos datus un izmantojot aprēķina metodi, kas minēta šā pielikuma 7.1. punkta otrajā daļā, Spānijai būtu jāpiešķir deviņas papildu dienas jūrā kuģiem, kas minēti šā pielikuma 1. punktā, laikposmam no 2011. gada 1. februāra līdz 2012. gada 31. janvārim.
(2)

Direktīvas 94/9/EK 7. panta 1. punktā paredzēts, ka, ja dalībvalsts konstatē, ka iekārtas, aizsardzības sistēmas vai ierīces ar CE atbilstības zīmi, ko lieto atbilstīgi paredzētajam mērķim, var apdraudēt cilvēku drošību, kā arī mājdzīvniekus vai īpašumu, tā veic visus vajadzīgos pasākumus, lai šādas iekārtas vai aizsardzības sistēmas izņemtu no tirgus, aizliegtu to laišanu tirgū, nodošanu ekspluatācijā un izmantošanu vai ierobežotu to brīvu apriti. Dalībvalsts nekavējoties informē Komisiju par jebkuru šādu pasākumu, norādot lēmuma iemeslus.
—

tā lemj par Vadības komitejas iesniegtajiem bankas galvenajiem vadības dokumentiem – it īpaši par Korporatīvo darbības plānu, gada budžetu un finanšu pārskatiem, tostarp to konsolidētajām versijām – un attiecīgos gadījumos par to īstenošanu,